Dispozitiv de intervenție realizat de pompieri pe o lungime 200 de metri pentru a stinge incendiul izbucnit la o stână în munți (foto)
Militarii Detașamentului de pompieri Vatra Dornei au intervenit cu două autospeciale de stingere pentru localizarea și lichidarea unui incendiu, izbucnit la o stână din municipiul Vatra Dornei, transmite ISU Suceava. La sosirea echipajelor, flăcările se manifestau generalizat la construcțiile din lemn ale stânei, pe o suprafață de aproximativ 50 de metri pătrați, existând pericolul de propagare la fondul forestier. Din cauza terenului accidentat și a zonei inaccesibile autospecialelor, pompierii militari au realizat un dispozitiv de intervenție cu o lungime de aproximativ 200 de metri. Incendiul a fost lichidat la ora 18:20. Cauza probabilă de izbucnire a flăcărilor a fost un foc deschis în spații închise. Nu s-au înregistrat victime, iar pompierii au lichidat incendiul înainte ca acesta să se propage la fondul forestier.